Държавен вестник, бр. 55, 2022 г., стр. 17

БРОЙ  55	
Д Ъ Р Ж А В Е Н  В Е С Т Н И К 	
СТР.  17  
публично достъпни критерии, не следва да 
се считат за ребалансиране по смисъла на 
изречение първо.
(8) Колективната инвестиционна схема не 
инвестира във финансови индекси, за които 
пълната методология за изчисляване на индек­
са, даваща възможност на инвеститорите да 
репликират финансовия индекс, не е разкрита 
от доставчика на индекса. Това включва пре­
доставяне на подробна информация относно 
компонентите на индекса, изчисляване на 
индекса (в това число ефект от ливъриджа 
в индекса), методологии на ребалансиране, 
промени на индекса и данни за евентуални 
оперативни трудности при предоставяне на 
своевременна или точна информация. В мето­
дологиите за изчисляване на индекса не трябва 
да липсват важни параметри или елементи, 
които да бъдат взети предвид от инвеститорите 
за репликиране на финансовия индекс. Тази 
информация следва да бъде лесно достъпна 
и безплатна за инвеститорите и очакваните 
инвеститори. Информацията за резултатите 
от индекса се предоставя безплатно на ин­
веститорите.
(9) Колективната инвестиционна схема не 
може да инвестира във финансови индекси, 
които не публикуват своите компоненти за­
едно със съответните теглови коефициенти. 
Информацията по изречение първо се предос­
тавя по лесно достъпен начин и безплатно на 
настоящи и очаквани инвеститори. Тегловите 
коефициенти може да се публикуват след всяко 
ребалансиране с обратна сила. Информацията 
по изречение трето обхваща предходния пери­
од след последното ребалансиране и включва 
всички нива на индекса.
(10) Колективната инвестиционна схема 
не инвестира във финансови индекси, чиято 
методология за подбора и ребалансирането 
на компонентите не се основава на набор от 
предварително определени правила и обек­
тивни критерии.
(11) Колективната инвестиционна схема 
не инвестира във финансови индекси, чийто 
доставчик приема плащания от потенциал­
ни компоненти на индекса за включване в 
индекса.
(12) Колективната инвестиционна схема 
не инвестира във финансови индекси, чиято 
методология за изчисляване на индекса дава 
възможност за ретроспективни промени в 
публикуваните преди това стойности на ин­
декса („обратно попълване“).
(13) Колективната инвестиционна схема 
се отнася с дължимата документирана грижа 
към качеството на индекса, като вземе под 
внимание дали методологията за изчисляване 
на индекса включва адекватно обяснение на 
тегловите коефициенти и класификацията на 
компонентите въз основа на инвестиционната 
стратегия и дали индексът представлява адек­
ватен бенчмарк. Дължимата грижа следва да 
обхваща и въпроси, свързани с компонентите 
на индекса. Колективната инвестиционна 
схема следва да направи и оценка на достъп­
ността на информацията относно индекса, в 
това число:
1. дали има ясно и подробно описание на 
бенчмарка;
2. дали има независим одит и обхвата на 
такъв одит; 
3. честотата на публикуване на индекса и 
дали тя ще повлияе на способността на ко­
лективната инвестиционна схема да изчисли 
нетната є стойност на активите. 
(14) Колективната инвестиционна схема 
гарантира, че финансовият индекс подлежи 
на независима оценка.“
§ 10. В чл. 26 се правят следните изменения:
1. Алинея 1 се отменя.
2. В ал. 2:
а) в текста преди т. 1 думите „в чужбина“ 
се заличават;
б) в т. 1 думите „в деня на“ се заменят със 
„за деня, към който се извършва“;
в) в т. 2 думите „пазарът не е затворил 
до 15 ч. в деня на оценката“ се заменят с 
„мястото за търговия не работи в деня, към 
който се извършва оценката“;
г) точка 3 се отменя.
§ 11. В чл. 27, т. 3 думите „работния ден, 
предхождащ деня на оценката, ако мястото 
за търговия не е затворило до 15 ч. българско 
време“ се заменят с „последния работен ден, 
ако мястото за търговия не работи в деня, 
към който се извършва оценката“.
§ 12. В чл. 31 навсякъде думите „деня на 
оценката“ се заменят с „деня, към който се 
извършва оценката“.
§ 13. В чл. 32 се създава т. 5:
„5. за справедливата стойност на финансови 
инструменти на дружества, които са обявени 
в несъстоятелност, се използва коефициент 
нула, съответно се приема, че тяхната спра­
ведлива стойност е нула.“
§ 14. В чл. 36 ал. 2 се изменя така:
„(2) Вътрешните правила за управление 
на риска уреждат ефективни процедури за 
установяване на рисковете, с помощта на 
които управляващото дружество може за 
всяка управлявана колективна инвестиционна 
схема да оцени степента, в която съответната 
колективна инвестиционна схема е изложена 
на пазарен риск, ликвиден риск, рискове за 
устойчивостта и риск на насрещната страна, 
както и на всички други рискове, включи­
телно оперативните рискове, които могат да 
бъдат съществени за съответната колективна 
инвестиционна схема.“
§ 15. В чл. 38 ал. 2 се изменя така:
„(2) Периодичният преглед, контрол и 
оценка по ал. 1 за съответната година се из­
вършват в срок 90 дни от края на годината и 
се документират, като се посочва датата на 
извършването им.“
§ 16. В чл. 41 се създава ал. 6:
„(6) Когато управляващото дружество де­
легира функции по управление на портфейл 
на колективна инвестиционна схема на трето